cyanic-selkie/wikianc huggingface dataset:
পান্না রাজ্য
পান্না রাজ্য ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ এটি বর্তমানে মধ্যপ্রদেশ রাজ্যের পান্না জেলা গঠন করেছে৷
১,০০৮ টি গ্রাম সংবলিত পান্না রাজ্য ছিল মধ্য ভারত এজেন্সির বুন্দেলখণ্ড এজেন্সির অন্তর্গত একটি দেশীয় রাজ্য, যা ৬,৭২৪ বর্গ কিলোমিটার অঞ্চলজুড়ে বিস্তৃত ছিল। রাজ্যটির রাজধানী ছিল বর্তমান পান্না জেলার পান্না শহরে।
ইতিহাস
পান্না রাজ্যের অধিকারী হন ছত্রশালের জ্যেষ্ঠ পুত্র হার্দে শাহ।, ঊনবিংশ শতাব্দীর প্রথমার্ধে পান্না ব্রিটিশ ভারতের দেশীয় রাজ্যে পরিণত হয়৷ রাজা নির্পত সিং সিপাহী বিদ্রোহের সময়ে ব্রিটিশদের সাহায্য করলে ব্রিটিশ সরকার তাকে "মহারাজা" উপাধিতে ভূষিত করেন৷ ঐ একই সময়ে পান্নার মহারাজা নাগোদ এবং সোহাবল রাজ্যের ওপর অধিকার লাভ করেন৷
১৯০২ খ্রিস্টাব্দে মহারাজা মাধো সিংকে ভারতের ভাইসরয় পদচ্যুত করেন এক বছর পূর্বে নিজেও কাকা রাও রাজা খুমন সিংকে বিষ দিয়ে হত্যা করার অপরাধ প্রমাণ হওয়ার কারণে।
মহারাজা যাদবেন্দ্র সিং জুদেব ১৯৫০ খ্রিস্টাব্দের পয়লা জানুয়ারি ভারতীয় অধিরাজ্যে যোগদানে সম্মতি স্বাক্ষর করলে রাজ্যটি স্বাধীন ভারতের বিন্ধ্যপ্রদেশের পান্না জেলায় পরিণত হয়। ১৯৫৬ খ্রিস্টাব্দের পয়লা নভেম্বর তারিখে বিন্ধ্যপ্রদেশ, নবগঠিত মধ্যপ্রদেশ রাজ্যের অংশীভূত হয়।
শাসকবর্গ
পান্না রাজ্যের শাসকগণ মহারাজা উপাধিতে ভূষিত হতেন এবং রাজ্যটি ছিল একটি ১১ তোপ সেলামী সম্মানপ্রাপ্ত রাজ্য।
বাংলাদেশে টেলিভিশন
টেলিভিশন বাংলাদেশের সবচেয়ে জনপ্রিয় গণমাধ্যমগুলির একটি। বাংলাদেশ দক্ষিণ এশিয়ায় টেলিভিশন চালু করা প্রথম দেশগুলির একটি। বাংলাদেশে টেলিভিশন সম্প্রচার শুরু হয় ১৯৬৪ সালের ২৫ ডিসেম্বর পূর্ব পাকিস্তান আমলে। সেই সময় পাকিস্তান টেলিভিশন কর্পোরেশন ঢাকায় একটি টেলিভিশন কেন্দ্র স্থাপন করে। ১৯৭১ সালে মুক্তিযুদ্ধের পর এটির নাম পরিবর্তন করে বাংলাদেশ টেলিভিশন নামকরণ করা হ​য়। ১৯৯৭ সালের আগ পর্যন্ত বাংলাদেশ টেলিভিশন দেশের একমাত্র টেলিভিশন চ্যানেল ছিল। ১৯৯৭ সালে বাংলাদেশের প্রথম বেসরকারি চ্যানেল এটিএন বাংলা চালু হয়। তখন থেকে বাংলাদেশে আস্তে আস্তে স্যাটেলাইট টেলিভিশন চ্যানেলের সংখ্যা বাড়তে থাকে।
টেলিভিশন দেখা
ঢাকার প্রেসক্লাবের উল্টো দিকে, ইউএসআইএস-এ টেলিভিশন নামক যন্ত্রটি প্রথম প্রদর্শিত হয়েছিল। মানুষ দীর্ঘ লাইন ধরে ক্যামেরার সামনে দিয়ে এগিয়ে যেত এবং তাত্ক্ষণিকভাবে টেলিভিশনের পর্দায় নিজের ছবি ভেসে উঠতে দেখে বিস্মিত হতো। উপমহাদেশে প্রথম টেলিভিশন সম্প্রচার হয় ঢাকা থেকে। যদিও সম্প্রচারের সীমানা ছিল খুবই সীমিত (১৮ কিমি) এবং মাত্র আড়াই ঘণ্টা সময়ের জন্য। খুব কম বাড়িতেই টেলিভিশন ছিল, কিনতেও ‘পারমিট’-এর প্রয়োজন হতো। ১৯৬৪-১৯৬৫ সময়ে নিপ্পন ইলেকট্রিক কোম্পানির তৈরি একটি সেটের দাম ছিল ৮০০ টাকা। প্রথম দিকে দিনে একটি দেশি অথবা বিদেশি সিনেমা এবং একটি সরাসরি অনুষ্ঠান প্রচার করা হতো।প্রথম দিকে আড়াই ঘণ্টার অনুষ্ঠান প্রচারিত হতো। সপ্তাহের অনুষ্ঠানসূচিতে থাকত সংগীত, নৃত্য, আলোচনা, সাধারণ জ্ঞান, সাময়িক প্রসঙ্গ, সাহিত্য, সংস্কৃতি, ছাত্রছাত্রীদের অনুষ্ঠান ইত্যাদি। মাঝেমধ্যে নাটকও হতো।
স্যাটেলাইট টেলিভিশনের উত্থান
১৯৯২ সালে বাংলাদেশে স্যাটেলাইট টেলিভিশনের প্রবর্তন হ​য়। তখন এই দেশে দশটির মতো বিদেশী টেলিভিশন চ্যানেলের সম্প্রচার হত। বাংলাদেশের প্রথম স্যাটেলাইট টেলিভিশন চ্যানেল, এটিএন বাংলা, ১৯৯৭ সালে যাত্রা শুরু করে। ১৯৯৯ সালে চ্যানেল আই সম্প্রচার শুরু করে। সেই সময়ে বাংলাদেশীদের মধ্যে স্যাটেলাইট টেলিভিশনের জনপ্রিয়তা ব্যাপকভাবে বৃদ্ধি পায়। বেশ কয়েকটি বিদেশী টেলিভিশন চ্যানেলের বিরুদ্ধে বাংলাদেশের সামাজিক ও ধর্মীয় মূল্যবোধের প্রতি নেতিবাচক প্রভাব আনার অভিযোগ আনা হয়। ২০০২ সালে বাংলাদেশ সরকার সাংস্কৃতিক অনুপ্রবেশের কারণ দেখিয়ে বিদেশী টেলিভিশন চ্যানেলের সম্প্রচার বন্ধ করে দেয়, কিন্ত পরে আস্তে আস্তে বাধা তুলে নেওয়া হয় ও এগুলি সম্প্রচার আবার ফিরে আসে।
বাংলাদেশে ব্যক্তিগত মালিকানাধীন টেরিস্টেরিয়াল টেলিভিশন নেটওয়ার্কের অস্তিত্ব না থাকায়, ১৯৯০-এর দশকের শেষের দিকে যুক্তরাজ্যের সাইমন ড্রিং ও বাংলাদেশে এ এস মাহমুদ একত্রে 'একুশ টেলিভিশন' প্রতিষ্ঠার পরিকল্পনা করে। ২০০০ সালের ১৪ এপ্রিলে বাংলাদেশের প্রথম বেসরকারি টেরেস্ট্রিয়াল টেলিভিশন চ্যানেল, একুশে টেলিভিশন, এর উদ্বোধন করা হয়। খুব শীঘ্রই এটির জনপ্রিয়তা বেড়ে যায়​। ২০০২ সালের ২৯ আগস্টে একুশে টেলিভিশনের সম্প্রচার বন্ধ করে দেওয়া হয়, কিন্ত ২০০৭ সালে চ্যানেলটি স্যাটেলাইট টেলিভিশনের মাধ্যমে আবার ফিরে আসে। একুশ টেলিভিশন বন্ধের সম​য়ে, বাংলাদেশে বেসরকারি টেলিভিশনের সংখ্যা বাড়তে থাকে।
২০০৭ সালে বাংলাদেশের প্রথম সংবাদ চ্যানেল, সিএসবি নিউজ, সম্প্রচার শুরু করে, কিন্ত সরকার বিরোধী প্রতিবাদ প্রচার করার কারণে চ্যানেলটি বন্ধ করে দেওয়া হয়। ২০১০-এর দশকে, বাংলাদেশে সংবাদভিত্তিক টেলিভিশন চ্যানেলের সংখ্যা বাড়তে থাকে। তখন এটিএন নিউজ এবং ইন্ডিপেন্ডেন্ট টেলিভিশন সম্প্রচারে আসে। ২০১০ সালে সময় পরীক্ষামূলক সম্প্রচার শুরু করে এবং পরে বছর ২০১১ সালে অফিসিয়াল সম্প্রচার শুরু করে। ২০১২ সালের ২১ জুনে বাংলাদেশের প্রথম সংবাদ চ্যানেল হিসেবে একাত্তর টিভি চালু হয়। ২০১০ সালের ২৭ এপ্রিলে বাংলাদেশ টেলিযোগাযোগ নিয়ন্ত্রণ কমিশন অবৈধ কার্যকলাপের কারণে চ্যানেল ওয়ানের সম্প্রচার বন্ধ করে দেয়।
২০১৩ সালের ফেব্রুয়ারি মাসে, বাংলাদেশে শিশুদের মধ্যে হিন্দি ভাষা উত্থান হবার আশঙ্কায়, বাংলাদেশ সরকার ডিজনি চ্যানেল এবং ডিজনি এক্সডির ভারতীয় ফিডের সম্প্রচার বন্ধের নির্দেশ দেয়। ২০১৩ সালের ৬ মে, বিটিআরসি দিগন্ত টেলিভিশন এবং ইসলামিক টিভি বন্ধ করে দেয়। ২৭ জুনে ইউনিভার্সিটি অব লিবারেল আর্টস বাংলাদেশ, বাংলাদেশের প্রথম ছাত্র টেলিভিশন চ্যানেল, ইউল্যাব টিভির উদ্বোধন করে। ২০১৪ সালের ২ ডিসেম্বর বাংলাদেশের প্রথম সঙ্গীতভিত্তিক টেলিভিশন চ্যানেল চ্যানেল সিক্সটিনের বিরুদ্ধে ইসরায়েলি স্যাটেলাইট ব্যবহারের মাধ্যমে অবৈধভাবে সম্প্রচার করার অভিযোগ আনা হয়। এমনকি এর লাইসেন্সের মেয়াদ শেষ হয়ে যাওয়ার পরও তারা নতুন করে তা নবায়ন করেনি। তখন চ্যানেল সিক্সটিনকে বন্ধের নির্দেশনা দেয় সরকার। জুলাই ২০১৬ ঢাকা আক্রমণের পর সংযুক্ত আরব আমিরাতভিত্তিক পিস টিভি এবং পিস টিভি বাংলা চ্যানেলগুলো বাংলাদেশে সম্প্রচার করা নিষিদ্ধ করে সরকার।
২০১৭ সালের ৫ অক্টোবরে বাংলাদেশের প্রথম শিশুতোষ টেলিভিশন চ্যানেল, দুরন্ত টিভি, যাত্রা শুরু করে। কোভিড-১৯ এর বৈশ্বিক মহামারীর সময় বিটিভি এবং সংসদ বাংলাদেশ টেলিভিশন প্রাথমিক এবং মাধ্যমিক বিদ্যালয় ছাত্রদের জন্য শিক্ষাবিষয়ক অনুষ্ঠান প্রচার করে। ২০২১ সালে ১৩ সেপ্টেম্বর তথ্য মন্ত্রণালয় থেকে একটি পরিপত্র জারি করা হয়, যাতে বলা হয় বাংলাদেশের আইনে অনুষ্ঠানের ফাঁকে বিজ্ঞাপন প্রচার করে এমন বিদেশি টেলিভিশন চ্যানেল সম্প্রচার করার সুযোগ নেই। সরকারি সিদ্ধান্ত বাস্তবায়নে ২০২১ সালের ২ অক্টোবরে বাংলাদেশের কেবল অপারেটরগুলো ক্লিন ফিড না দেওয়ায় বিদেশি টেলিভিশন চ্যানেলগুলি বন্ধ করে দেয়। ৫ অক্টোবরে ক্লিন ফিডসহ বিদেশি চ্যানেলগুলি বাংলাদেশে আবারো সম্প্রচার শুরু করে।
ইন্টারনেট টেলিভিশন
বিটিআরসি শুধু লাইসেন্সধারী ইন্টারনেট সেবা প্রধানকারীদেরকে ইন্টারনেটের মাধ্যমে টেলিভিশন চ্যানেল সম্প্রচার করার অনুমতি দেয়। ২০১৯ সালে, বিডিকম অনলাইন লিমিটেড বাংলাদেশের প্রথম আইপিটিভি সেবার উদ্বোধন করে। ২০২১ সালের ৩০ জুলাই, জয়যাত্রা নামের আইপিটিভির চ্যানেলের মালিক হেলেনা জাহাঙ্গীরকে গ্রেফতারের পর র‌্যাব জয়যাত্রা টেলিভিশনের সদর দপ্তরের অভিযান চালায়। পরে বৈধ কাগজপত্র না পেয়ে চ্যানেলটি বন্ধ করার নির্দেশ দেওয়া হয়। সেপ্টেম্বর ২০২১ সালে এটি বন্ধ হওয়ার আগ পর্যন্ত বাংলাদেশে ৫৯টি আইপিটিভি লাইসেন্স ছাড়া অবৈধভাবে চলছিল।
টেলিভিশন চ্যানেলের তালিকা
২০১৯ অনুযায়ী বাংলাদেশ সরকার ৪৫টি টেলিভিশন চ্যানেলকে সম্প্রচার করার অনুমতি দিয়েছে, এবং বর্তমানে তার মধ্যে ৩৬টি চ্যানেল সম্প্রচারে আছে। সমস্ত বেসরকারি টেলিভিশন চ্যানেল স্যাটেলাইট ও ক্যাবলের মাধ্যমে সম্প্রচার করে। শুধু বিটিভি ঢাকা এবং বিটিভি চট্টগ্রাম টেরেস্ট্রিয়াল সম্প্রচার করে।
রাষ্ট্রীয় মালিকানাধীন বাংলাদেশ টেলিভিশন হচ্ছে বাংলাদেশের সবচেয়ে পুরনো টেলিভিশন সম্প্রচারক, যেটি ১৯৭১ সালে প্রতিষ্ঠিত হয়। ২০০২ সালে বন্ধ হওয়ার আগ পর্যন্ত অল্প সময়ের জন্য, একুশে টেলিভিশন ছিলো বাংলাদেশের এবং দক্ষিণ এশিয়ার প্রথম এবং একমাত্র বেসরকারি টেরেস্ট্রিয়াল টেলিভিশন চ্যানেল। বাংলাদেশে ৪টি রাষ্ট্রীয় টেলিভিশন চ্যানেল রয়েছে, যেগুলো হল বিটিভি ঢাকা, বিটিভি চট্টগ্রাম, বিটিভি ওয়ার্ল্ড, এবং দেশের সংসদীয় টেলিভিশন চ্যানেল সংসদ বাংলাদেশ টেলিভিশন। বিদেশী টেলিভিশন চ্যানেল, বিশেষত ভারতীয় চ্যানেল, অক্টোবর ২০২১ থেকে বাধ্য হওয়ার পর থেকে ক্লিন ফিডের মাধ্যমে সম্প্রচার করে।
বাংলাদেশে অনেকগুলি বিনোদনমূলক টেলিভিশন চ্যানেল আছে, যেমন এটিএন বাংলা, চ্যানেল আই, একুশে টেলিভিশন, এনটিভি, আরটিভি, বৈশাখী টেলিভিশন, বাংলাভিশন, মাই টিভি, মোহনা টিভি, দীপ্ত টিভি, নাগরিক টিভি, গ্রিন টিভি, এখন টিভি সহ আরো অনেক। এছাড়া অনেকগুলি সংবাদভিত্তিক টেলিভিশন চ্যানেলও আছে, যেমন এটিএন নিউজ, একাত্তর টিভি, সময় টিভি, ডিবিসি নিউজ, ইনডিপেনডেন্ট টেলিভিশন, যমুনা টিভি, নিউজ টুয়েন্টি ফোর, এবং চ্যানেল টুয়েন্টিফোর।
ছাতইল ইউনিয়ন
ছাতইল ইউনিয়ন বাংলাদেশের দিনাজপুর জেলার বোচাগঞ্জ উপজেলা উপজেলার অন্তর্গত একটি ইউনিয়ন।
গ্ৰাম
বনহরা,দেউর, ভাদুয়ারী,চেঙ্গন,যশোর,হাজীপুর, বেলবাস,ছাতইল,তেতেড়া,পাঁচপাড়া,পরমেশ্বরপু,মাহেরপুর,শুকদেবপুর,কোদালকাটি,আনোড়া ,কুকুড়াডাঙ্গী।
শিক্ষা
কলেজ ১ টি। মাধ্যমিক বিদ্যালয় ৮ টি।
আজাদ (দ্ব্যর্থতা নিরসন)
আজাদ দ্বারা বোঝানো হতে পারে:
নিকোলেট শিয়া
নিকোলেট শিয়া (লাস ভেগাস, নেভাদা, নভেম্বর ১৮, ১৯৮৬) একজন মার্কিন পর্নোগ্রাফিক অভিনেত্রী, ইরোটিক মডেল এবং স্ট্রিপার।
মিতা হক
মিতা হক (১৯৬২—১১ এপ্রিল ২০২১) একজন বাংলাদেশী রবীন্দ্র সঙ্গীত শিল্পী ছিলেন। তিনি বাংলাদেশ বেতারের সর্বোচ্চ গ্রেডের তালিকাভুক্ত শিল্পী। তার একক ভাবে মুক্তি পাওয়া মোট ২৪টি অ্যালবাম আছে। এর মধ্যে ১৪টি ভারত থেকে ও ১০টি বাংলাদেশ থেকে। তিনি ২০১৬ সালে শিল্পকলা পদক লাভ করেন। সঙ্গীতে গুরুত্বপূর্ণ অবদানের জন্য বাংলাদেশ সরকার তাকে ২০২০ সালে একুশে পদক প্রদান করে।
প্রারম্ভিক জীবন
মিতা হক ১৯৬২ সালে জন্মগ্রহণ করেন। তিনি প্রথমে তার চাচা ওয়াহিদুল হক এবং পরে ওস্তাদ মোহাম্মদ হোসেন খান ও সনজীদা খাতুনের কাছে গান শেখেন। ১৯৭৪ সালে তিনি বার্লিন আন্তর্জাতিক যুব ফেস্টিভালে অংশ নেন। ১৯৭৬ সাল থেকে তিনি তবলা বাদক মোহাম্মদ হোসেন খানের কাছে সঙ্গীত শেখা শুরু করেন। ১৯৭৭ সাল থেকে আমৃত্যু তিনি বাংলাদেশ টেলিভিশন ও বেতারে সঙ্গীত পরিবেশন করেছেন।
কর্মজীবন
তিনি সুরতীর্থ নামে একটি সঙ্গীত প্রশিক্ষণ দল গঠন করেন যেখানে তিনি পরিচালক ও প্রশিক্ষকে হিসেবে কাজ করছেন। এছাড়া তিনি ছায়ানটের রবীন্দ্রসঙ্গীত বিভাগের প্রধান ছিলেন। মিতা হকের জন্ম ১৯৬২ সালের সেপ্টেম্বরে ঢাকায়। তিনি প্রয়াত অভিনেতা খালেদ খানের স্ত্রী। তাঁর চাচা দেশের সাংস্কৃতিক আন্দোলনের অগ্রপথিক ও রবীন্দ্র গবেষক ওয়াহিদুল হক। মেয়ে জয়িতাও রবীন্দ্রসংগীত শিল্পী।
একমাত্র মেয়ে ফারহিন খান জয়িতাও রবীন্দ্রসংগীতশিল্পী। মিতা হক প্রথমে তাঁর চাচা ওয়াহিদুল হক এবং পরে ওস্তাদ মোহাম্মদ হোসেন খান ও সন্‌জীদা খাতুনের কাছে গান শেখেন। ১৯৭৬ সাল থেকে তিনি তবলাবাদক মোহাম্মদ হোসেন খানের কাছে গান শেখা শুরু করেন। তিনি বাংলাদেশ বেতারের সর্বোচ্চ গ্রেডের তালিকাভুক্ত শিল্পী। ১৯৯০ সালে বিউটি কর্নার থেকে প্রকাশিত হয় মিতা হকের প্রথম রবীন্দ্রসংগীতের অ্যালবাম ‘আমার মন মানে না’। সংগীতায়োজনে ছিলেন সুজেয় শ্যাম।
এ পর্যন্ত সব মিলিয়ে প্রায় ২০০টি রবীন্দ্রসংগীতে কণ্ঠ দিয়েছেন মিতা হক। তাঁর এককভাবে মুক্তি পাওয়া মোট ২৪টি অ্যালবাম আছে। এর মধ্যে ১৪টি ভারত থেকে ও ১০টি বাংলাদেশ থেকে। তিনি ২০১৬ সালে শিল্পকলা পদক লাভ করেন। সংগীতে গুরুত্বপূর্ণ অবদানের জন্য বাংলাদেশ সরকার তাঁকে ২০২০ সালে একুশে পদক প্রদান করে।। ‘সুরতীর্থ’ নামে একটি গানের স্কুলও রয়েছে তাঁর। একসময় ছায়ানটের রবীন্দ্রসংগীত বিভাগের প্রধান হিসেবেও দায়িত্ব পালন করেছিলেন। তিনি রবীন্দ্রসংগীত সম্মেলন পরিষদের সহসভাপতিও ছিলেন। তিনি রবীন্দ্রসংগীত সম্মেলন পরিষদের সহ-সভাপতি ছিলেন।
ব্যক্তিগত জীবন
মিতা হক অভিনেতা-পরিচালক খালেদ খানের সাথে বিবাহ বন্ধনে আবদ্ধ হন। খালেদ ২০১৩ সালের ২০ ডিসেম্বর মৃত্যুবরণ করেন। এই দম্পতির ফারহিন খান জয়িতা নামে এক কন্যা সন্তান রয়েছে।
পুরস্কার
মিতা হক ২০১৬ সালে শিল্পকলা পদক লাভ করেন। এরপর কবি রবীন্দ্রনাথ ঠাকুরের ১৫৬তম জন্মবার্ষিকী উপলক্ষে ২০১৭ সালে মিতা হককে বাংলা একাডেমির রবীন্দ্র পুরস্কার দেওয়া হয়। একই বছর চ্যানেল আই প্রাঙ্গণে অনুষ্ঠিত ‘রবি-চ্যানেল আই রবীন্দ্রমেলা’য় রবীন্দ্র সঙ্গীতে অবদানের স্বীকৃতি হিসেবে মিতা হককে 'চ্যানেল আই আজীবন সম্মাননা' দেওয়া হয়। ২০২০ সালে বাংলাদেশ সরকার তাকে একুশে পদকে ভূষিত করে। তিনি বাংলা একাডেমি পুরস্কার - ও পেয়েছেন।
বেগমগঞ্জ ইউনিয়ন, উলিপুর
বেগমগঞ্জ ইউনিয়ন বাংলাদেশের রংপুর বিভাগের কুড়িগ্রাম জেলার উলিপুর উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৪৯.৯৪.১৪।
ভৌগোলিক অবস্থান ও আয়তন
উলিপুর উপজেলা সদর হতে পুর্ব দিকে অবস্থিত এ ইউনিয়নের মোট আয়তন ১১৩৫৬ একর বা ৪৬.৯৪ বর্গকিলোমিটার।
প্রশাসনিক এলাকা
বেগমগঞ্জ ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল — ইসলামপুর, মাঝেরচর, পশ্চিম বেগমগঞ্জ, হিন্দু পাড়া, মাষ্টার পাড়া,
জনসংখ্যা
২০১১ সালের আদমশুমারি অনুযায়ী বেগমগঞ্জ ইউনিয়নের মোট জনসংখ্যা ছিল ১৭৩০৯ জন, যারা ৩৭২০ টি পরিবারে বসবাস করে, যার মধ্যে পুরুষ হল ৮৭৭০ জন এবং নারী হল ৮৫৩৯ জন।
শিক্ষা ও সংস্কৃতি
বেগমগঞ্জ ইউনিয়নের গড় সাক্ষরতা হার ২২.২%। তার মধ্যে নারী শিক্ষার হার ১৯.০% এবং পুরুষ শিক্ষার হার ২৫.২%। শিক্ষা প্রতিষ্ঠান রয়েছে মাত্র দুটি প্রাথমিক বিদ্যালয় একটি ও উচ্চ বিদ্যালয় একটি
অর্থনীতি ও যোগাযোগ
বেগমগঞ্জ ইউনিয়নের অর্থনীতি মূলত কৃষি নির্ভর।
বহিঃসংযোগ
বেগমগঞ্জ ইউনিয়ন — বাংলাদেশ জাতীয় তথ্য বাতায়ন
অ্যাংলো-স্যাক্সন
অ্যাংলো-স্যাক্সন জনগোষ্ঠী ছিল আদি মধ্যযুগে ইংল্যান্ডে বসবাসকারী একটি সাংস্কৃতিক গোষ্ঠী। এই জনগোষ্ঠীর উৎস খ্রিস্টীয় পঞ্চম শতাব্দীতে ইউরোপের মূল ভূখণ্ডের উত্তর সাগর-উপকূলবর্তী অঞ্চলের দ্বীপ থেকে ব্রিটেনে অনুপ্রবেশকারী জনগোষ্ঠীর মানুষেরা। যদিও অ্যাংলো-স্যাক্সনদের জাতিগঠনের ঘটনাটি ব্রিটেনের মধ্যেই ঘটেছিল এবং পরিচিতিটিও নিছক প্রত্যক্ষভাবে বাইরে থেকে আনা হয়নি। অ্যাংলো-স্যাক্সন পরিচয়ের বিকাশ ঘটতে শুরু করে বিভিন্ন জার্মানিক উপজাতির মধ্যে পারস্পরিক সম্পর্ক স্থাপন শুরু হলে। এই সম্পর্ক স্থাপন তাদের নিজেদের মধ্যে যেমন ঘটেছিল, তেমনই ঘটেছিল তাদের সঙ্গে স্থানীয় ব্রিটিশ গোষ্ঠীর মধ্যে। অনেক স্থানীয় অধিবাসীই কালক্রমে অ্যাংলো-স্যাক্সনদের সংস্কৃতি ও ভাষা গ্রহণ করে তাদের সঙ্গে মিশে যায়। অ্যাংলো-স্যাক্সনরাই ইংল্যান্ডের ধারণা এবং রাজ্য প্রতিষ্ঠা করেছিল। আধুনিক ইংরেজি ভাষার মোটামুটি ২৬ শতাংশেরও কম শব্দ তাদের ভাষা থেকে উৎসারিত হলেও এই শব্দগুলি রয়েছে প্রতিদিনের ব্যবহার্য শব্দাবলির একটি বৃহত্তর অংশ জুড়ে।
ঐতিহাসিকভাবে অ্যাংলো-স্যাক্সন যুগ বলতে বোঝায় ব্রিটেনে ৪৫০ থেকে ১০৬৬ খ্রিস্টাব্দের মধ্যবর্তী সময় অর্থাৎ তাদের প্রথম জনবসতি স্থাপনের সময় থেকে নর্ম্যান বিজয় পর্যন্ত। এই যুগের একটি উল্লেখযোগ্য ঘটনা হল এক ইংরেজ জাতিরাষ্ট্র গঠন, শায়ার ও হান্ড্রেডের আঞ্চলিক সরকার সহ যে জাতিরাষ্ট্রের অনেক বৈশিষ্ট্যই আজও বিদ্যমান রয়েছে। এই যুগেই খ্রিস্টধর্ম প্রতিষ্ঠা লাভ করেছিল এবং ভাষা ও সাহিত্যের এক প্রকার পরিপূর্ণতা লাভ ঘটেছিল। সনদ ও আইনও প্রচলিত হয়েছিল এই যুগে। অ্যাংলো-স্যাক্সন শব্দটি অন্ততপক্ষে মধ্য-পঞ্চম শতাব্দী থেকে মধ্য-দ্বাদশ শতাব্দীর মধ্যবর্তী সময়ে ইংল্যান্ড ও দক্ষিণপূর্ব স্কটল্যান্ডে অ্যাংলো-স্যাক্সনদের মুখের ও লেখার ভাষার নাম হিসেবেই জনপ্রিয়। গবেষকেরা সাধারণত এই ভাষাটিকে প্রাচীন ইংরেজি নামে অভিহিত করেন।
লাতিন ভাষায় ও মহাদেশীয় ইউরোপে অ্যাংলো-স্যাক্সন শব্দটি অষ্টম শতাব্দী থেকে ব্যবহৃত হচ্ছে ব্রিটেনের জার্মানিক জাতিগোষ্ঠীগুলিকে মহাদেশীয় জার্মানিক জাতিগোষ্ঠীর (উত্তর জার্মানির ওল্ড স্যাক্সনি ও অ্যাংলিয়া) থেকে পৃথক করার জন্য। Catherine Hills summarised the views of many modern scholars in her observation that attitudes towards Anglo-Saxons, and hence the interpretation of their culture and history, have been "more contingent on contemporary political and religious theology as on any kind of evidence."
বি ডি দেবসি
থাম্ব|বি ডি দেবসি|180x180পিক্সেল বি ডি দেবসি একটি হলেন কেরালার ত্রিশূরের একজন রাজনীতিবিদ এবং ভারতের কমিউনিস্ট পার্টি (মার্কসবাদী) দলের সদস্য। তিনি চলকুডি বিধানসভা কেন্দ্রে থেকে কেরালা বিধানসভার সদস্য।
ভুল ভুলাইয়া ২
ভুল ভুলাইয়া ২ আনিস বাজমি পরিচালিত এবং কার্তিক আর্যন অভিনীত ২০২২ সালে মুক্তিপ্রাপ্ত ভারতীয় হিন্দি- ভাষাগত কৌতুক মনস্তাত্ত্বিক থ্রিলার চলচ্চিত্র। ছবিটি ভূষণ কুমার প্রযোজিত এবং প্রিয়দর্শন পরিচালিত ২০০৭ সালে নির্মিত ভুল ভুলাইয়ার সিক্যুয়েল। প্রথম পোস্টারটি কার্তিক আর্যন ১৯ আগস্ট ২০১৯-এ প্রকাশ করেছিল। চলচ্চিত্রটি ২০ মে, ২০২২-এ মুক্তি পায়।
কাহিনী
২০০৪ সালে, রাজস্থানের ভবানীগড়ের একটি প্রাসাদে, পুরোহিতরা ঠাকুর পরিবারের একজন সদস্যকে আক্রমণ করার জন্য একটি ক্ষুব্ধ আত্মাকে ধরে ফেলে এবং একটি ঘরের মধ্যে আটকে রাখে। পরিবারটি প্রাসাদটি নির্জন রেখে চলে যায়।
বর্তমান হিমাচল প্রদেশে একসময়, রুহান রনধাওয়া রীত রাঠোরের সাথে দেখা করেন, যিনি চণ্ডীগড় হয়ে একটি বাসে সাগরের সাথে তার বিয়ের জন্য বাড়ি যাচ্ছিলেন ৷ একটি সঙ্গীত উৎসবে যোগদানের জন্য দুজনেই তাদের যাত্রা সংক্ষিপ্ত করেন। যে বাসে তাদের থাকার কথা ছিল সেটি খাদে পড়ে যায় এবং সব যাত্রী মারা যায়। রিত তার পরিবারের সাথে যোগাযোগ করার চেষ্টা করে, যারা ধরে নেয় সে মারা গেছে; ফোনে, সে তার চাচাতো ভাই ত্রিশা এবং সাগরের কথা শুনতে পায় এবং বুঝতে পারে যে তারা প্রেম করছে। রিত কিছু সময়ের জন্য মৃত খেলার সিদ্ধান্ত নেয় যাতে ত্রিশা এবং সাগর পরিবর্তে বিয়ে করতে পারে। রিত এবং রুহান ভবানীগড়ে পৌঁছে নির্জন পৈতৃক প্রাসাদে লুকিয়ে থাকে, যেখানে আত্মা আটকে আছে। মঞ্জুলিকা এবং অঞ্জুলিকা ছিলেন কলকাতার অভিন্ন যমজ, যারা হিসাবরক্ষকের চাকরি পাওয়ার পর তাদের বাবার সাথে প্রাসাদে এসেছিলেন। তিনি তার বোনের উপর অঞ্জুলিকাকে সমর্থন করেছিলেন, যার ফলে একজন ঈর্ষান্বিত মঞ্জুলিকা কালো জাদু অনুশীলনে আশ্রয় চেয়েছিলেন । মঞ্জুলিকা উদয় ঠাকুরের প্রেমে পড়েছিলেন, কিন্তু উদয় তার চেয়ে অঞ্জুলিকাকে বেছে নিয়েছিলেন। ক্ষিপ্ত হয়ে সে তার বোনকে হত্যার পর বাবাকে হত্যা করার সিদ্ধান্ত নেয়। আত্মরক্ষার্থে মঞ্জুলিকাকে ছুরিকাঘাত করে অঞ্জলিকা। তারপর থেকে, তার আত্মা পরিবারের আট সদস্যকে হত্যা করেছে এবং উদয়কে বারান্দা থেকে ধাক্কা দিয়ে তাকে পঙ্গু করে দিয়েছে। ২০০৪ সালে, একজন পুরোহিত তার আত্মাকে একটি ঘরে তালাবদ্ধ করেছিলেন।
এক রাতে, রুহান এবং রীতকে ছোট পণ্ডিত, একজন পুরোহিতের দ্বারা দেখা যায়, যিনি একটি অনুসন্ধানের নেতৃত্ব দেন। এটা জেনে যে এটি একটি ঘর কেউ তল্লাশি করবে না, রুহান এবং রিত মঞ্জুলিকার রুম খুলে সেখানে লুকিয়ে থাকে, আত্মাকে মুক্ত করে। অঞ্জুলিকা মঞ্জুলিকা আক্রমণ করে এবং আবিষ্কার করে যে রিত বেঁচে আছে। যে পুরোহিত মঞ্জুলিকাকে ফাঁদে ফেলেছিল, সে নিজেকে হত্যা করার আগে তার শিষ্যদের হত্যা করে। রুহান আত্মার মুখোমুখি হয় এবং সে তাকে একটি দুর্গের চূড়া থেকে ধাক্কা দেয়। রুহান রাজপ্রাসাদে ফিরে আসে, এখন দখলে আছে এবং বাংলায় কথা বলছে. পরিবার জড়ো হওয়ার সাথে সাথে তারা আবিষ্কার করে যে রিত বেঁচে আছে। রীত অঞ্জুলিকাকে রুহানের হাত থেকে রক্ষা করতে যায়, শুধুমাত্র অঞ্জুলিকাকে তার গলায় ছুরি ধরে, তাকে হত্যার হুমকি দেয়। রুহান প্রকাশ করে যে সে সত্য প্রকাশ করার জন্য নিজেকে ভোগ করার ভান করছিল। আত্মা আসলে অঞ্জুলিকা; এত বছর ধরে মঞ্জুলিকা তার মতোই জাহির করছিলেন। রুহান সত্যটি আবিষ্কার করেছিল যখন আত্মা তাকে দুর্গে রক্ষা করেছিল এবং তাকে চলে যেতে বলেছিল। অঞ্জুলিকার বিয়ের রাতে, মঞ্জুলিকা কালো জাদু ব্যবহার করে তার সাথে জায়গা বদল করেছিল। অঞ্জুলিকাই তার বোনকে আক্রমণ করার চেষ্টা করলে তাকে ছুরিকাঘাত করা হয়। উদয় ঠাকুর সত্যটি আবিষ্কার করেছিলেন কিন্তু মঞ্জুলিকা তাকে চুপ করতে বারান্দা থেকে ধাক্কা দিয়ে ফেলেছিলেন। তিনি পরিবারের আট সদস্যকেও হত্যা করেছিলেন কারণ তারাও তার আসল পরিচয় আবিষ্কার করেছিল।
অঞ্জুলিকার আত্মা মঞ্জুলিকাকে নির্মমভাবে আক্রমণ করে এবং তাকে একই তালাবদ্ধ ঘরে আটকে রাখে। তিনি তার পরিবারের সাথে একটি মুহূর্ত কাটান এবং তার গল্প প্রকাশ করার জন্য রুহানকে ধন্যবাদ জানান। তার বোনের সাথে তার অসমাপ্ত ব্যবসা রয়েছে জানিয়ে মঞ্জুলিকার চিৎকারে সে তালাবদ্ধ ঘরে অদৃশ্য হয়ে যায়। পরিবারটি আবার প্রাসাদ ত্যাগ করে। ২ বছর পর দেখা যায়, রিত আর রুহান বিবাহিত এবং তাদের সন্তান জন্ম নেয়।
মুক্তি
ছবিটি মূলত ৩১ জুলাই, ২০২০-এ প্রেক্ষাগৃহে মুক্তি পাওয়ার কথা ছিল, কিন্তু করোনা মহামারীর কারণে বিলম্বিত হয়েছিল। ছবিটি ২০ মে ২০২২ এ মুক্তি পায়।
প্রোডাকশন
চিত্রগ্রহণ ৯ অক্টোবর ২০১৯-এ শুরু হয়েছিল এবং ২৫ ফেব্রুয়ারি ২০২২-এ সমাপ্ত হয়।
সংগীত
অমিতাভ ভট্টাচার্য, সমীর এবং ম্যান্ডি গিল-এর লেখা গানের সাথে ছবিটির সঙ্গীত পরিচালনা করেছেন প্রীতম এবং তানিষ্ক বাগচী।
মন্টিনেগ্রোর সামরিক বাহিনী
মন্টিনেগ্রোর সামরিক বাহিনী (মন্টিনেগ্রিন: Vojska Crne Gore) মধ্য-২০০৬ সালের মন্টিনেগ্রিন স্বাধীনতার পর এখনও নির্মীয়মান পর্যায়ে রয়েছে।
সার্বিয়া ও মন্টিনেগ্রোর যৌথ সামরিক বাহিনী থেকে মন্টিনেগ্রো ৬,৫০০ জনের একটি শক্তিশালী সামরিক বাহিনী উত্তরাধিকারসূত্রে প্রাপ্ত হয়। কার্যকরী বাহিনীর সদস্য সংখ্যা ২,৫০০ জনে নামিয়ে আনার সিদ্ধান্ত ঘোষিত হয়। এই বাহিনী সম্পূর্ণত স্বেচ্ছাসেবকদের নিয়ে গঠিত। মন্টিনেগ্রোর রাষ্ট্রপতি ফিলিপ ভুজানোভিক ২০০৬ সালের ৩০ অগস্ট বাধ্যতামূলকভাবে সামরিক বাহিনীতে যোগদানের প্রথা অবলুপ্ত করেন।
সার্বিয়া ও মন্টিনেগ্রোর প্রায় সমগ্র নৌবাহিনীটিই মন্টিনেগ্রোর হস্তগত হয়। তবে এটি আকারে ও ক্ষমতায় উপকূলরক্ষী বাহিনীর মতো করে ছোটো করা হয়েছে। মন্টিনেগ্রোর বৈমানিক শাখাটির সংগ্রহেত একটি ৮ জি-৪ সুপার গ্যালেব থাকলেও, এই রাষ্ট্রের কোনো যুদ্ধবিমান বাহিনী রাখার পরিকল্পনা নেই। বরং কয়েকটি পরিবহন হেলিকপ্টার ও সম্ভবত বিমান প্রতিরক্ষার জন্য একটি সশস্ত্র হেলিকপ্টার বাহিনী রাখা হবে।
মন্টিনেগ্রো ন্যাটোর সদস্যপদ পেতে ইচ্ছুক। বর্তমানে এই রাষ্ট্র ন্যাটোর পার্টনারশিপ ফর পিস কর্মসূচি ও ইন্ডিভিজুয়াল পার্টনারশিপ অ্যাকশন প্ল্যান (আইপিএপিএস)-এর সদস্য। ২০০৮ সালের ৫ নভেম্বর, মন্টিনেগ্রো মেম্বারশিপ অ্যাকশন প্ল্যান-এর সদস্যপদের আবেদন জানিয়েছে। প্রধানমন্ত্রী মাইলো দুকানোভিক আশা করেন ২০০৯ সালের মধ্যেই তা মঞ্জুর হবে। মন্টিনেগ্রো অ্যাড্রিয়াটিক সনদ-এর সদস্য।
আনন্দ (বৌদ্ধ ভিক্ষু)
আনন্দ (အာနန္ဒာ, ; চাইনিজ: 阿難 Ānán; জাপানি: 阿難 Anan) ছিলেন গৌতম বুদ্ধের একজন প্রধান অনুগামী এবং ভৃত্য। তার অসাধারণ স্মরণশক্তি ছিলো এবং তিনি 'সূত্র' বর্ণনা করেছেন প্রথম বৌদ্ধ সঙ্গীতি সভায়; এজন্য তাকে ধর্মভাণ্ডারিক বলা হয়।
নাজা
নাজা (Naja) এলাপিডি পরিবারভূক্ত বিষধর সর্পের একটি গণ। এ গণভুক্ত সাপগুলো কোবরা (বাংলায় কেউটে বা গোখরা) নামে পরিচিত । নাজা গোত্রের সদস্যরা সর্বাধিক বিস্তৃত এবং "সত্যিকারে" কোবরা হিসাবে পরিচিত। আফ্রিকা, দক্ষিণ-পশ্চিম এশিয়া, দক্ষিণ এশিয়া এবং দক্ষিণ-পূর্ব এশিয়া জুড়ে এদের বিভিন্ন প্রজাতি দেখা যায়। বেশ কিছু অন্যান্য এলাপিডি প্রজাতির সাপকে "কোবরা" বলা হয় যেমন কিং কোবরা সাপ (Ophiophagus hannah) এবং রিঙ্কলস (Hemachatus haemachatus), কিন্তু এগুলো কোনটিই সত্যিকারের কোবরা নয়। এগুলি প্রকৃত কোবরা নয় কারণ এগুলি নাজা গোত্রের নয়, পরিবর্তে প্রত্যেকটি আলাদা আলাদা প্রজাতির (মনোটাইপিক জেনার)। রিঙ্কলস প্রজাতির গোত্র হল হেমাচ্যাটাস এবং ওফিওফাগাস গোত্র হল কিং কোবরা/হামাদ্রিয়াদ সাপের। থাম্ব|[[খৈয়া গোখরা|ভারতীয় কোবরা ( নাজা নাজা )]] সাম্প্রতিককালে, নাজা বংশের ২০ থেকে ২২ প্রজাতি ছিল। তবে সাম্প্রতিক বছরগুলিতে এটি বেশ কয়েকটি ট্যাক্সনোমিক সংশোধনের মধ্য দিয়ে গিয়েছে। সুতরাং উত্সগুলি ব্যাপকভাবে পরিবর্তিত হয়।  ব্যাপক সমর্থনসহ ২০০৯ এর সংশোধনে বিদ্যমান গণ বোলেঞ্জেরিনা এবং পারঞ্জাকে নাজা গণে আনা হয়েছে। এই সংশোধন অনুসারে, নাজা গোত্রের মধ্যে এখন ৩৮টি প্রজাতি রয়েছে।
ব্যুৎপত্তি
থাম্ব|নাজা মেলানোলেউচার চামড়া ছাড়া মাথা (ক) বিষদাত এবং (খ) বিষগ্রন্থি নির্দেশ করছে এই বংশের নামের উৎপত্তি সংস্কৃত নাগা (অর্থ "সাপ") থেকে এসেছে। কেউ মনে করে, সংস্কৃত শব্দ সমানজাতীয়ের সঙ্গে ইংরেজি "দ্য স্নেক", জার্মানিক: * snēk-A-, প্রোটো-আই ই : * (গুলি) nēg-o-, মিশ্রিত হয়ে এসেছে কিন্তু এই সম্ভাবনা কম। ম্যানফ্রেড মায়রহোফার এই ব্যুত্পত্তি "বিশ্বাসযোগ্য না" বলে অভিমত ব্যক্ত করেন এবং একটি আরো বিশ্বাসযোগ্য ব্যুত্পত্তি শব্দকে সংযুক্ত করে বলে জানান সেটি হল সংস্কৃত nagna (নগ্ন) যার অর্থ করলে দাড়ায় "চুল বিহিন, নগ্ন"।
বর্ণনা
নাজা প্রজাতিগুলির দৈর্ঘ্যে পার্থক্য লক্ষ্য করা যায় এবং বেশিরভাগ তুলনামূলকভাবে সরু-দেহযুক্ত সাপ। দৈর্ঘ্য বেশিরভাগ প্রজাতিই অর্জনে সক্ষম। বড় আকারের কয়েকটি প্রজাতির কোবরার সর্বাধিক দৈর্ঘ্য, যার মধ্যে ফরেষ্ট কোবরা যুক্তিযুক্তভাবে দীর্ঘতম প্রজাতি। সকলেরই তাদের দেহের সম্মুখভাগগুলি স্থল থেকে বাড়িয়ে তুলতে এবং সম্ভাব্য শিকারীর কাছে আরও বড় দেখাতে তাদের ঘাড় ফুলাবার বৈশিষ্ট্যগত দক্ষতা রয়েছে।
বিষ
নাজা গণের সমস্ত প্রজাতি মানুষের জন্য মারাত্মক বিষ কামড়ের মাধ্যমে সরবরাহ করতে সক্ষম। বেশিরভাগ প্রজাতির মারাত্মক নিউরোটক্সিক বিষ রয়েছে, যা স্নায়ুতন্ত্রকে আক্রমণ করে, পক্ষাঘাত সৃষ্টি করে। তবে অনেকের মধ্যে সাইটোঅক্সিক বিষও রয়েছে যা শরীর ফোলা ও নেক্রোসিস সৃষ্টি করে এবং এন্টিকোয়াকুল্যান্টের প্রভাব তৈরি করতে সক্ষম। কারও কারও বিষে কার্ডিওটক্সিক উপাদান রয়েছে। বেশ কয়েকটি নাজা প্রজাতিকে বিষ নিক্ষেপকারী কোবরা হিসাবে উল্লেখ করা হয়, তাদের একটি বিশেষ বিষ ছুড়ে মারার ব্যবস্থা রয়েছে। এ ব্যবস্থায় তাদের সম্মুখের দাত নিচের দিকে বিষ নির্গমন করার পরিবর্তে সামনের দিকেও বের করার জন্য পৃষ্ঠে সংক্ষিপ্ত, বৃত্তাকার ছিদ্র থাকে (হাইপোডার্মিক সূঁচের অনুরূপ), যা মুখের বাইরে বিষকে বের করে দেয় একটি পিচকারির মত। তারা নির্ধারিত লক্ষ্যে কত পরিসীমায় এবং নির্ভুলভাবে বিষকে ছুড়ে দিতে পারে তা বিভিন্ন প্রজাতি ভেদে বিভিন্ন তবে এটি প্রাথমিকভাবে তাদের একটি প্রতিরক্ষা ব্যবস্থা হিসাবে ব্যবহৃত হয়। কাটাছেড়াবিহিন ত্বকে বিষটির সামান্য বা কোনও প্রভাব নেই, তবে এটি যদি চোখে প্রবেশ করে তবে তা তাত্ক্ষণিকভাবে এবং পুরোপুরি ধুয়ে না নিলে এটি মারাত্মক জ্বলুনিসহ সংবেদনশীল অবস্থার সৃষ্টি করে এবং এর ফলে অস্থায়ী, এমনকি স্থায়ী অন্ধত্ব সৃষ্টি করতে পারে।
নাজা প্রজাতিগুলি তাদের ভৌগোলিক পরিসীমা জুড়ে অধিক সংখ্যক কামড় এবং প্রাণহানির কারণে এগুলি চিকিৎসাকার্যের জন্য গুরুত্বপূর্ণ সর্প প্রজাতি। এগুলি আফ্রিকা জুড়ে (নাজা হাজের সাহারার কিছু অংশ সহ), দক্ষিণ-পশ্চিম এশিয়া, মধ্য এশিয়া, দক্ষিণ এশিয়া, পূর্ব এশিয়া এবং দক্ষিণ-পূর্ব এশিয়া জুড়ে রয়েছে। কিছু কিছু কোবরা প্রজাতির দ্বারা প্রায় ৩০-৪০% কামড় বিষহীন (ড্রাই) কামড় হয়, ফলে এনভেনোমেশন হয় না (শুকনো কামড় কোনও বিষাক্ত সাপের কামড় যাতে বিষ ইনজেকশন দেয় না)।
শ্রেণীকরণ
এই গণে বেশ কয়েকটি প্রজাতির কমপ্লেক্স রয়েছে যা ঘনিষ্ঠভাবে সম্পর্কিত এবং প্রায়শই অনুরূপ চেহারাযুক্ত। প্রজাতিগুলির মধ্যে কয়েকটি রয়েছে যা সম্প্রতি বর্ণিত বা সংজ্ঞায়িত হয়েছে। বেশ কয়েকটি সাম্প্রতিক ট্যাক্সোনমিক গবেষণা প্রকাশ করেছে যে প্রজাতির আইটিআইএসের বর্তমান তালিকার অন্তর্ভুক্ত নয়:
প্রজাতি
† বিলুপ্ত T প্রজাতি
কেদারনাথ
কেদারনাথ (केदारनाथ) ভারতের উত্তরাখণ্ড রাজ্যের রুদ্রপ্রয়াগ জেলার একটি নগর পঞ্চায়েত। এটি হিন্দুদের একটি পবিত্র তীর্থক্ষেত্র। এটি হিমালয় পর্বতমালায় ৩,৫৮৪ মিটার (১১,৭৫৯ ফিট) উচ্চতায় মন্দাকিনী নদীর তীরে অবস্থায়। শহরটিকে ঘিরে থাকে হিমালয়ের তুষারাবৃত শৃঙ্গ। কেদারনাথ শহরে অবস্থিত কেদারনাথ মন্দির হিন্দুদের অন্যতম প্রধান তীর্থস্থান। এই মন্দিরটি ছোট চার ধাম তীর্থ-চতুষ্টয়ের অন্যতম।
পৌরাণিক রাজা কেদারের নামে কেদারনাথ শহরটি নামাঙ্কিত। কথিত আছে, তিনি সত্য যুগের রাজা ছিলেন। তাঁর রাজ্যের নাম ছিল কেদারখণ্ড। মহাভারতেও কেদারনাথের উল্লেখ আছে। পাণ্ডবরা এখানে শিবের তপস্যা করেছিলেন।
টীকা
র
চৌধুরী মাহমুদ হাসান
চৌধুরী মাহমুদ হাসান (জন্ম: ৩১ আগস্ট ১৯৫৩) বাংলাদেশী ন্যাচারাল প্রডাক্ট রসায়ন বিশেষজ্ঞ এবং প্রাক্তন উপাচার্য  মানারাত ইন্টারন্যাশনাল ইউনিভার্সিটি । তার পিতা মরহুম বিচারপতি মোঃ আবদুল কুদ্দুস চৌধুরী।
শিক্ষা
তিনি ১৯৭৩সালে ঢাকা বিশ্ববিদ্যালয় থেকে ফার্মাসি থেকে স্নাতক ও ১৯৭৪   স্নাতকোত্তর ডিগ্রি লাভ করেন। পরবর্তীতে কমনওয়েলথ বৃত্তি নিয়ে তিনি ১৯৮২ সালে যুক্তরাজ্যের স্ট্রাথক্লাইড বিশ্ববিদ্যালয় থেকে পিএইচডি শেষ করেন। এ পর্যন্ত তিনি  ২৬৫ টিরও বেশি পর্যালোচিত  নিবন্ধ প্রকাশ করেছেন বৈজ্ঞানিক জার্নালে ।
আদ্রিয়া পেদ্রোসা
আদ্রিয়া গিনের পেদ্রোসা (Adrià Pedrosa; জন্ম: ২ জুন ১৯৯৮; আদ্রিয়া পেদ্রোসা নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লীগের দ্বিতীয় স্তর সেহুন্দা দিভিসিওনের ক্লাব কাস্তেয়দেফেলস এবং স্পেন অনূর্ধ্ব-২১ দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন বাম পার্শ্বীয় রক্ষণভাগের খেলোয়াড় হিসেবে খেলে থাকেন।
২০০৪–০৫ মৌসুমে, স্পেনীয় ফুটবল ক্লাব কাস্তেয়দেফেলসের যুব পর্যায়ের হয়ে খেলার মাধ্যমে পেদ্রোসা ফুটবল জগতে প্রবেশ করেছেন এবং পরবর্তীকালে গাবা এবং এস্পানিওলের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৬–১৭ মৌসুমে, স্পেনীয় ক্লাব এস্পানিওল বি-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন; এস্পানিওল বি-এর হয়ে তিনি ১৬ ম্যাচে ২টি গোল করেছেন। ২০১৮–১৯ মৌসুমে, তিনি এস্পানিওলের মূল দলে যোগদান করেছেন।
২০১৯ সালে, পেদ্রোসা স্পেন অনূর্ধ্ব-২১ দলের হয়ে স্পেনের বয়সভিত্তিক পর্যায়ে অভিষেক করেছিলেন।
রনগাঁও ইউনিয়ন
অবস্থান ও আয়তন
২২৫০৭ জন লোকসংখ্যা(আদমশুমারী ২০০১)গ্রামের সংখ্যা ২৩টি।মৌজার সংখ্যা ২৩টি।
আদ্রিয়া পেদ্রোসা
আন্তর্জাতিক ফুটবল
পেদ্রোসা স্পেন অনূর্ধ্ব-২১ দলের হয়ে খেলার মাধ্যমে স্পেনের প্রতিনিধিত্ব করেছেন। ২০১৯ সালের ১০ই অক্টোবর তারিখে তিনি জার্মানি অনূর্ধ্ব-২১ দলের বিরুদ্ধে এক প্রীতি ম্যাচে স্পেন অনূর্ধ্ব-২১ দলের হয়ে আন্তর্জাতিক পর্যায়ে অভিষেক করেছেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের স্পেন অনূর্ধ্ব-২১ দলে স্থান পেয়েছেন। তিনি অভিষেকের বছরের ১৪ই নভেম্বর তারিখে মেসিডোনিয়া অনূর্ধ্ব-২১ দলের বিরুদ্ধে স্পেনের বয়সভিত্তিক দলের হয়ে প্রথমবারের মতো গোল করেছেন।
কলম্বিয়ায় ইসলাম
পিউ রিসার্চ সেন্টারের পরিসংখ্যান অনুসারে কলম্বিয়ায় ১৪,০০০ জন মুসলমান বাস করে, যা দেশটির মোট জনসংখ্যার ০.০৩%। দেশটির সান আন্দ্রেস, মারিনো, সান্তা মার্তা ও কার্তাগেনায় ইসলামি কেন্দ্র বিদ্যমান।
দেশটির রাজধানী বোগোতা ও মাইকাও শহরে ইসলামি শিক্ষাকেন্দ্র বিদ্যমান। মাইকাও শহরে দক্ষিণ আমেরিকার তৃতীয় বৃহত্তম মসজিদ উমর ইবনুল খাত্তাব মসজিদ অবস্থিত। দেশটির অধিকাংশ মুসলমানই সিরীয়, লেবানিজ ও ফিলিস্তিনি বংশোদ্ভূত, যারা ঊনবিংশ শতাব্দীর শেষভাগে ও বিংশ শতাব্দীর শুরুর দিকে দেশটিতে আগমন করেছিল।
দেশটির বন্দরনগরী বুয়েনভেন্তুরার আফ্রো কলম্বিয়ান মুসলমানরা নেশন অব ইসলামের শিক্ষাকে বহু বছর ধরে মেনে চলে আসছে।
রহমতপুর ইউনিয়ন, বাবুগঞ্জ
রহমতপুর বাংলাদেশের বরিশাল জেলার অন্তর্গত বাবুগঞ্জ উপজেলার একটি ইউনিয়ন।
কলম্বিয়ায় ইসলাম
দেশটিতে কাদিয়ানি সম্প্রদায়েরও উপস্থিতি বিদ্যমান।
রহমতপুর ইউনিয়ন, বাবুগঞ্জ
আয়তন
রহমতপুর ইউনিয়নের আয়তন ৫,৭৭১ একর।
জনসংখ্যার উপাত্ত
২০১১ সালের আদমশুমারি অনুযায়ী রহমতপুর ইউনিয়নের মোট জনসংখ্যা ২৪,৩৫৯ জন। এর মধ্যে পুরুষ ১২,১৭১ জন এবং মহিলা ১২,১৮৮ জন। মোট পরিবার ৫,৪৯৫টি।
শিক্ষা
২০১১ সালের আদমশুমারি অনুযায়ী রহমতপুর ইউনিয়নের সাক্ষরতার হার ৭৫.৬%।
পবিত্র মোহন দে
পবিত্র মোহন দে (জন্মঃ ১ মে, ১৯৩৭) একজন বাংলাদেশী তবলা বাদক। যন্ত্রসঙ্গীতে অবদান স্বরূপ তিনি ২০১৬ সালে শিল্পকলা পদকে ভূষিত হন। সংস্কৃতিতে অবদানের জন্য ২০২৩ সালে তাকে বাংলাদেশ সরকার কর্তৃক প্রদত্ত সর্বোচ্চ বেসামরিক সম্মাননা স্বাধীনতা পুরস্কার প্রদান করা হয়।
প্রাথমিক জীবন
মোহন দে ১৯৩৭ সালের ১লা মে মাসে চুকাইতলা, আকুয়া, ময়মনসিংহে জন্মগ্রহণ করেন। তিনি তার বড় ভাই মিঠুন দে এর কাছ থেকে তবলা বাজানো শিখেন। তার পরিবার সঙ্গীতচর্চার সাথে জড়িত। পবিত্র মোহন দে বিভিন্ন বিখ্যাত ব্যক্তিদের শাস্ত্রীয় গানের আসরে গিয়েছিলেন। তাদের মধ্যে নাজবাত আলী খান, বাপিন চন্দ্র দাস, সামির কুমার দাস, বিজয় ভট্টাচার্য, আমানাত আলী খান, ফতেহ আলী খান, আলাউদ্দিন খান, রশিদ খান, পণ্ডিত জ্ঞানপ্রকাশ ঘোষ এবং চিন্ময় লাহিড়ি অন্যতম।
কর্মজীবন
মোহন দে বাংলাদেশ কৃষি বিশ্ববিদ্যালয় (BAU) সঙ্গীত বিদ্যালয়ের তবলা শিক্ষক হিসেবে কাজ করেছেন। তিনি ঐতিহ্যপরম্পরায় বেনারস ও ফারুকাবাদ ঘরানার অনুসারী হলেও লোকজ ধারাকে শাস্ত্রীয় ধারার সঙ্গে সমন্বিত করতে সমর্থ হয়েছিলেন। ১৯৫৬ সালে সতীনাথ মুখোপাধ্যায় ও উৎপলা সেনের সঙ্গে, ১৯৫৯ সালে সালামৎ-নাজাকাৎ আলীর সঙ্গে, ১৯৬০ সালে প্রখ্যাত গায়ক তালাত মাহমুদ ও সরোদের মহাপ্রতিভা আলী আকবর খানের সঙ্গে তিনি তবলা সংগত এবং তাদের প্রশংসা অর্জন করেন। ২০০৯ সালে জাতীয় রবীন্দ্রসংগীত সম্মিলন পরিষদ তাকে রবীন্দ্রপদক প্রদান করে।
জেনা লেপোমাকি হত্যাকাণ্ড
জেনা লেপোমাকি ছিলেন একজন ১৮ বছর বয়সী ফিনিশ নারী। ২০১১ সালের ৬ অক্টোবরে তাকে স্পেনের ফুয়েনগিরোলায় মৃত অবস্থায় পাওয়া যায়।
হাসেলকভিস্ট এবং লিলো তামপেরে বাসিন্দা ছিল। তাই ২০১২ সালের ৫ জুন এই বিচার প্রক্রিয়া পিরকানমা জেলা আদালতে শুরু হয়। আদালতে তাদের বিরুদ্ধে হত্যা ও অবৈধ ভাবে মাদক রাখার অভিযোগ আনা হয়। প্রসিকিউশনের মতে হাসেলকভিস্ট এবং লিলো লেপোমাকিকে মাদক পাচারকারী হিসেবে তালিকাভুক্ত করার চেষ্টা করেছিল। লেপোমাকি তা প্রত্যাখ্যান করার পর গার্ডিয়া সিভিলকে বিষয়টি জানানোর হলে হ্যাসেলকিউভিস্ট এবং লিলো তাকে হত্যার সিদ্ধান্ত নেন। ২০১২ সালের ২ আগস্ট হ্যাসেলকভিস্ট এবং লিলোকে হত্যার দায়ে যাবজ্জীবন কারাদণ্ড দেওয়া হয়েছিল। হাসেলকভিস্টকে জালিয়াতি এবং অবৈধ মাদক বহন করার জন্য এবং লিলোকে জালিয়াতি, অর্থ পাচার এবং অবৈধ মাদক বহন করার জন্য দণ্ডিত করা হয়েছিল। হাসেলকভিস্টের সৎ বাবাকেও অবৈধভাবে অবৈধ মাদক রাখার দায়ে প্যারোল ছাড়া দুই বছরের কারাদণ্ড দেওয়া হয়েছিল। তার মা প্যারোলে কারাগারে ছিলেন।
এই শাস্তির বিরুদ্ধে তুর্কু আপিল আদালতে আপিল করা হয়। আদালত ২০১৩ সালের অক্টোবরে রায় প্রদান করে, রায়ে আদালত এই সিদ্ধান্তে উপনীত হয় যে অপরাধটি খুনের পরিবর্তে অনিচ্ছাকৃত নরহত্যা এবং সহায়তাযুক্ত অনিচ্ছাকৃত নরহত্যা ছিল। আদালতের মতে, এই হত্যাকাণ্ড পূর্ব পরিকল্পিত ছিল না। এর কারণগুলির মধ্যে ছিল যে অপরাধটি অপরাধীর অ্যাপার্টমেন্টে ঘটেছিল, যেখানে অপরাধের চিহ্নগুলি অপসারণ করা কঠিন ছিল। উপরন্তু, লেপোমাকিকে হত্যা করার জন্য অ্যাপার্টমেন্টে নিতে প্রলুব্ধ করা হয়েছিল এমন কোনও প্রমাণ ছিল না। জোনা হাসেলকিউভিস্টকে হত্যার দায়ে ১২ বছরের কারাদণ্ড দেওয়া হয়। জোয়েল লিলোকে ৬ বছর কারাদণ্ড দেওয়া হয়। কারণ জেলা আদালতের বিচারক উভয়কেই হত্যার দায়ে শাস্তি দিয়েছিলেন। সাজা ঘোষণার পর লিলোকে মুক্তি দেওয়া হয়, কারণ ফিনল্যান্ডের আইন এক তৃতীয়াংশ সাজা ভোগ করার পর ২১ বছরের কম বয়সী অপরাধের জন্য প্যারোল মঞ্জুর করে।
লিলোর প্যারোলে জনসাধারণের মধ্যে অসন্তুষ সৃষ্টি হয়েছিল, কারণ প্যারোলে থাকার পর তিনি অশালীন মন্তব্য করে লেপোমাকির অন-লাইন স্মারককে অসম্মানিত করেছিলেন। লেপোমাকির বাবা ফিনল্যান্ডের পুলিশকে এই খবর দেন এবং লিপোকে স্মৃতিকে অপমান করার অভিযোগে কয়েকদিনের জন্য আটক করা হয়। ফিনল্যান্ডের পার্লামেন্টের সদস্য কারি টলভেনেনের মতে, প্রথমবারের অপরাধীদের ক্ষেত্রে ফিনিশ ফৌজদারি আইন পরিবর্তন করা উচিত এবং তিনি এই বিষয়ে একটি প্রস্তাব রেখে যান। স্বরাষ্ট্রমন্ত্রী পেভি রাসেনেন মন্তব্য করেছিলেন যে তার মতে, গুরুতর অপরাধের ক্ষেত্রে প্রথমবারের অপরাধীদের ধারণা সম্পূর্ণরূপে মুছে ফেলা উচিত। প্রাক্তন বিচারমন্ত্রী তুইজা ব্র্যাক্স আইন পরিবর্তনের ব্যাপারে আরও নেতিবাচক দৃষ্টিভঙ্গি পোষণ করেন।
প্রসিকিউটর এবং লেপোমাকির পরিবার ফিনল্যান্ডের সুপ্রিম কোর্টে দণ্ডের বিরুদ্ধে আপিলের অনুমতি চেয়েছিল। আদালত অনুমতি প্রত্যাখ্যান করেন, তাই আপুর্কের তুর্কু আদালতের দণ্ড স্থগিত থাকে।
আনন্দ (দ্ব্যর্থতা নিরসন)
আনন্দ একটি অনুভূতি যা দ্বারা মনের পরিতোষ, প্রেম, পূর্ণতা, পুলক, উল্লাস, আহ্লাদ ইত্যাদির একক, একাধিক বা সন্মিলিত অবস্থাকে প্রকাশ করা হয়।
আনন্দ দ্বারা নির্দেশ করে এমন নিবন্ধগুলো হচ্ছে:
মালেথু সরলা দেবী
প্রথম জীবন এবং রাজনৈতিক জীবন
দেবী কোচু কেসভা পিল্লাই এবং পার্বতী পিল্লাইয়ের কন্যা হিসাবে জন্মগ্রহণ করেছিলেন। তিনি একজন স্নাতকোত্তর এবং একজন শিক্ষক ছিলেন। তিনি কেপিসি, সর্বভারতীয় মহিলা কংগ্রেস জেলা কমিটি এবং আরানমুলা গ্রাম পঞ্চায়েতের সদস্য ছিলেন। তিনি কেরালা রাজ্য সামাজিক সুরক্ষা বোর্ডে (কেএসএসএসবি) এবং কানফিডের সাধারণ সম্পাদক হিসাবেও কাজ করেছেন। কে করুণাকরণ যখন ডিআইসি গঠন করেন, তখন নতুন দলে যোগ দিতে তিনি তার বিধায়ক পদ থেকে পদত্যাগ করেছিলেন।
স্টিফেন স্মেইল
স্টিফেন স্মেইল একজন মার্কিন গণিতবিদ। তিনি ১৯৬৬ সালে ফিল্ডস পদক লাভ করেন।
জীবনী
স্মেইল মিশিগান বিশ্ববিদ্যালয় থেকে ১৯৫২ সালে ব্যাচেলর অব সায়েন্স, ১৯৫৩ সালে মাস্টার অব সায়েন্স এবং ১৯৫৭ সালে পিএইচডি ডিগ্রি অর্জন করেন। ১৯৬০ সালে ইউনিভার্সিটি অব ক্যালিফোর্নিয়া, বার্কলের গণিত বিভাগে সহযোগী অধ্যাপক হিসেবে যোগদান করেন। ১৯৬১ থেকে ১৯৬৪ সাল পর্যন্ত তিনি কলাম্বিয়া বিশ্ববিদ্যালয়ে গণিত বিভাগের অধ্যাপক পদে ছিলেন। ১৯৬৪ সালে ইউনিভার্সিটি অব ক্যালিফোর্নিয়া, বার্কলেতে ফিরে এসে অধ্যাপক পদে যোগ দেন।
ডিজনি ইন্টারন্যাশনাল এইচডি
ইতিহাস
২০১৬ সালের এপ্রিল মাসে স্থানীয় অ্যানিমেশনের মনোযোগ দেওয়ার জন্য ডিজনি চ্যানেল ইন্ডিয়া সমস্ত লাইভ-অ্যাকশন অনুষ্ঠান বাদ করে দেয়। ২০১৭ সালের ১৭ মার্চে তথ্য ও সম্প্রচার মন্ত্রণালয়র কাছে ডিজনি ইন্ডিয়া ডিজনি ইন্টারন্যাশনাল এইচডির লাইসেন্সের জন্য আবেদন করে। সেই সালের ১ সেপ্টেম্বরে তথ্য ও সম্প্রচার মন্ত্রণালয় এটির লাইসেন্স অনুমোদন করে, এবং বিন্দাস প্লের জায়গায়ে ডিজনি ইন্টারন্যাশনাল এইচডির যাত্রা শুরু হ​য় ২০১৭ সালের ২৯ অক্টোবরে। বিন্দাস প্লের বন্ধের পর এটির সব অনুষ্ঠান বিন্দাসে চলে যায়। চ্যানেলের প্রথম সপ্তাহগুলোতে এটিতে কোনো বিজ্ঞাপন হতো না। ডিজনি ইন্টারন্যাশনাল এইচডিতে ৩০টি লাইভ-অ্যাকশন অনুষ্ঠান প্রচারিত হ​য়। চ্যানেলে ১৪ থেকে ২৫ ব​য়সের দর্শকদের জন্য ১০০+ ডিজনির চলচ্চিত্রও প্রচারিত হয়েছিলো।
রূপনারায়ণপুর রেলওয়ে স্টেশন
রূপনারায়ণপুর রেলওয়ে স্টেশন হল ভারতীয় রেলের একটি ভূমিগত রেলওয়ে স্টেশন। এটি হাওড়া–দিল্লি প্রধান রেলপথের আসানসোল–পাটনা বিভাগের অন্তর্গত এবং পূর্ব রেলের দ্বারা পরিচালিত হয়। স্টেশনটি রূপনারায়ণপুর ও রূপনারায়ণপুরেরর পার্শ্ববর্তী এলাকায় রেল পরিষেবা প্রদান করে। স্টেশনটিতে মোট ৩ টি প্ল্যাটফর্ম রয়েছে। এই স্টেশনে প্রতিদিন ১৪ টি ট্রেন যাত্রাবিরতি করে।
বৈদ্যুতীকরণ
রেলওয়ে স্টেশন ও রেলপথের বৈদ্যুতীকরণ ১৯৯৪-৯৫ সালে কারা হয়েছিল।
সঞ্চিতা দত্ত
সঞ্চিতা দত্ত একজন বাংলাদেশী অভিনেত্রী ও মডেল। ২০১৭ সালে তিনি মিস ওয়ার্ল্ড বাংলাদেশ প্রতিযোগিতায় ২য় রানার্স আপ হন ।
প্রাথমিক জীবন
সঞ্চিতা দত্ত ছোট বেলা থেকে গুনগত করে গান গাইতেন এবং মা পুতুল দত্তের কাছে সংগীতের পাঠ তার। প্রযোজনা প্রতিষ্ঠান লায়নিক মাল্টিমিডিয়ার ব্যানারে প্রকাশিত সঞ্চিতার প্রথম গান ‘মায়ার শরীর’। অভিনয়ের ভূতও মাথায় চাপে তার ছোটবেলা থেকে। রাজশাহী থেকে এলএলবি শেষ করে অভিনয়ের টানে আসে ঢাকায়। মিস ওয়ার্ল্ড বাংলাদেশ-২০১৭ প্রতিযোগিতায় দ্বিতীয় রানারআপ হয়ে অভিনয়ের গলিপথটা ছুটায় হাইওয়ের দিকে! 'সন্দেহ ভাইরাস' নামে দীপ্ত টিভির ১৪০ পর্বের একটি ধারাবাহিক করেন তিনি ।
কর্মজীবন
সঞ্চিতা  “লাভেলো মিস ওয়ার্ল্ড বাংলাদেশ – ২০১৭” এ প্রায় ২৫ হাজার প্রতিযোগীর মধ্যে ২য় রানার্স আপ হন। মিস ওয়ার্ল্ড বাংলাদেশ – ২০১৭ সালে প্রতিযোগিতায়, ‘বিউটিফুল হেয়ার এওয়ার্ড’ লাভ করেছেন তিনি। এখন তিনি শুধুই মডেলিং নন, এলএলবি পাশ করে শিক্ষানবিশ আইনজীবী হিসাবে কাজ করছেন।
রক ফর চয়েস
রক ফর চয়েস (রক ৪ চয়েস) হল ১৯৯১ এবং ২০০১-এর মধ্যে দশ বছরের মেয়াদে অনুষ্ঠিত বেনিফিট কনসার্টের একটি সিরিজ। সঙ্গীতশিল্পীদের মার্কিন যুক্তরাষ্ট্র এবং কানাডায় গর্ভপাতের অধিকার আন্দোলনের জন্য তাদের সমর্থন দেখানোর অনুমতি দেওয়ার জন্য কনসার্টগুলি ডিজাইন করা হয়েছিল।
পটভূমি
প্রথম রক ফর চয়েস কনসার্টটি এল৭ এবং একএ সাপ্তাহিক-এর সঙ্গীত সম্পাদক সুই কামিংস দ্বারা সংগঠিত হয়েছিল। যারা বব গেলডফের লাইভ এইডের আদলে তৈরি একটি গর্ভপাতের পক্ষে অধিকার সুবিধার কনসার্টের জন্য তাদের ধারণা নিয়ে এসেছিলেন।
রক ফর চয়েসের প্রথম কনসার্টটি হলিউড, ক্যালিফোর্নিয়ার প্রাসাদে ভাইন স্ট্রিটে ২৫ অক্টোবর, ১৯৯১-এ অনুষ্ঠিত হয়েছিল এবং এতে নির্ভানা, হোল, এল৭ এবং সিস্টার ডাবল হ্যাপিনেস প্রদর্শিত হয়েছিল৷ কনসার্টে অংশগ্রহণকারীদের রাজনৈতিকভাবে প্রগতিশীল দৃষ্টিকোণ থেকে, বিশেষ করে গর্ভপাতের অধিকার এবং ভোটার নিবন্ধন থেকে নারীর সমস্যা সম্পর্কে কথা বলার জন্য উত্সাহিত করা হয়েছিল। রক ফর চয়েস জোয়ান জেট কনসার্টের ফুটেজ এবং রাজনীতি রক্যুমেন্টারি নট ব্যাড ফর এ গার্লে প্রদর্শিত হয়েছে। একটি আফটার-পার্টি যা প্রাথমিক কনসার্টের পরে নির্ভানা ড্রামার ডেভ গ্রোহল এবং এল৭-এর সদস্যদের নেতৃত্বে শিল্পী জিম ইভান্সকে ভবিষ্যতের রক ফর চয়েস শো-এর জন্য একটি পোস্টার করতে উৎসাহিত করে, যার ফলে পোস্টার গ্রুপ তাজ তৈরি হয়। তাজ যৌথ, আন্ডারগ্রাউন্ড কমিক্সের শৈলীতে কাজ তৈরি করে, কিছু বড় রক ফর চয়েস শো-এর পোস্টার তৈরি করে।
এল৭ হলিউড প্যালেডিয়ামে ২৭ সেপ্টেম্বর, ১৯৯২ সালের রক ফর চয়েস বেনিফিট কনসার্টে এক্সিন সার্ভেনকা, রেড হট চিলি পেপারস এবং মুধনি -এর সাথে পারফর্ম করে।
রক ফর চয়েস-এর উৎপত্তি একটি সাক্ষাত্কার থেকে এসেছে যা স্যু কামিংস এলএ উইকলি -এর জন্য এল-এর সাথে করেছিলেন, যেখানে ব্যান্ডটি বলেছিল যে তারা তাদের আসন্ন স্থানীয় শোগুলির একটিকে "রক অ্যাগেইনস্ট কোট হ্যাঙ্গারস" হিসাবে বিজ্ঞাপন দেওয়ার পরিকল্পনা করছে এবং আয় দান করবে প্রো-গর্ভপাত অধিকার গ্রুপ। স্যু ব্যান্ডটিকে তাদের গিগকে আরও বৃহত্তর পরিসরে সম্প্রসারণ করার কথা বিবেচনা করতে উত্সাহিত করেছিলেন, দাবি করেছিলেন যে যেহেতু বিদেশে দুর্ভিক্ষ নিরসনে সহায়তা করার জন্য মার্কিন যুক্তরাষ্ট্রে অতীতে অনেক সুবিধার কনসার্ট করা হয়েছিল, তাই গর্ভপাত অ্যাক্সেসের জন্য তহবিল সংগ্রহের জন্য অনুরূপ কনসার্ট করা উপযুক্ত হবে। (যেটিকে তিনি আমেরিকানদের কাছে আরও চাপা এবং প্রাসঙ্গিক সমস্যা হিসাবে দেখেছিলেন)। কামিংস ব্যান্ডকে জিজ্ঞাসা করেছিলেন যে তারা অনুষ্ঠানটি খেলতে অন্য শিল্পীদের আমন্ত্রণ জানাতে ইচ্ছুক কিনা, একটি স্পনসর খুঁজতে বেশ কয়েকটি নারীবাদী সংগঠনের সাথে যোগাযোগ করে এবং যখন তারা অংশগ্রহণ করতে রাজি হয় তখন ফেমিনিস্ট মেজরিটি ফাউন্ডেশনের সাথে একটি বৈঠকের ব্যবস্থা করে।
রক ফর চয়েস কনসার্ট সিরিজের উদ্ভব হয়েছিল প্রায় একই সময়ে দাঙ্গা গ্র্রল আন্দোলনের, যেটি অলিম্পিয়া, ওয়াশিংটনে উদ্ভূত নতুন প্রজন্মের নারীবাদী এবং রক ব্যান্ডের সমন্বয়ে গঠিত। রক ফর চয়েস এবং রায়ট গ্র্রল উভয়ই ১৯৯০-এর দশকের গোড়ার দিকে গর্ভপাত ক্লিনিকগুলিতে বোমা হামলার প্রতিক্রিয়া জানিয়েছিল জীবন-পন্থী আন্দোলনের নির্দিষ্ট কিছু অংশের দ্বারা, এবং প্রায়শই জনসাধারণের মনে একক আন্দোলন হিসাবে যুক্ত ছিল, যদিও কিছু ব্যতিক্রম ছাড়া রায়ট গ্র্রল ব্যান্ড বিকিনি কিল এর, কখনো চয়েস শো এর জন্য রক খেলেছেন। কিন্তু রক ফর চয়েস ১৯৭০-এর দশকের শিশু বুমার নারীবাদীদের মধ্যে একটি গুরুত্বপূর্ণ সাংস্কৃতিক সেতু তৈরি করেছিল, যারা নারীবাদী সংখ্যাগরিষ্ঠতাকে সংগঠিত করেছিল এবং ১৯৯০-এর দশকের সঙ্গীত দৃশ্যের প্রজন্মের এক্স নারীবাদীদের মধ্যে।
কনসার্ট সিরিজটি ফেমিনিস্ট মেজরিটি ফাউন্ডেশন দ্বারা পরিচালিত একটি সংস্থায় বিকশিত হয়েছিল, যা রক ফর চয়েসকে সমর্থনকারী শিল্পীদের সমন্বিত বেশ কয়েকটি সংকলন অ্যালবাম প্রকাশ করেছিল। স্পিরিট অফ '৭৩: রক ফর চয়েস অ্যালবামে ৯০-এর দশকের চৌদ্দ মহিলা শিল্পী ৭০-এর দশকের হিট গানগুলিকে অন্তর্ভুক্ত করেছিল। এবং রো বনামের উপর ভিত্তি করে নামকরণ করা হয়েছিল। 1973 সালে সুপ্রিম কোর্টের রায় ওয়েড ।
চূড়ান্ত রক ফর চয়েস কনসার্টটি ২০০১ সালে অনুষ্ঠিত হয়েছিল এবং অভিনেত্রী গিলিয়ান অ্যান্ডারসন দ্বারা অনুপ্রাণিত হয়েছিল।
আলোচিত শিল্পী
রক ফর দ্য চয়েস কনসার্টে বৈশিষ্ট্যযুক্ত শিল্পীরা অন্তর্ভুক্ত:
২০১৭ ভারত ক্রিকেট দলের শ্রীলঙ্কা সফর
ভারত জাতীয় ক্রিকেট দল তিনটি টেস্ট ক্রিকেট, পাঁচটি একদিনের আন্তর্জাতিক এবং একমাত্র টুয়েন্টি২০ আন্তর্জাতিক খেলার জন্য শ্রীলঙ্কা সফর করে, যা জুলাই থেকে সেপ্টেম্বর ২০১৭-এ অনুষ্ঠিত হয়। টেস্ট সিরিজটি শুরুর পূর্বে কলম্বোতে একটি দুই-দিনের প্রস্তুতি ম্যাচ খেলার কথা রয়েছে।
সোনোয়াল কাছাড়ি জনগোষ্ঠী
সোনোয়াল কাছাড়িরা উজনি আসাম-এর এক ভূমিপুত্র উপজাতি। সোনোয়াল কাছাড়িরা তিব্বত-বর্মী ভাষাভাষী বড়ো-কাছাড়ি মূলের একটি গোষ্ঠী এবং আসামের ধেমাজি, লক্ষীমপুর, তিনসুকিয়া এবং ডিব্রুগড় জেলায় বিস্তারিতভাবে বসবাস করেন। শিবসাগর, যোরহাট, গোলাঘাট, মাজুলী, শোণিতপুর এবং পূর্বভারতের নগাভূমি এবং অরুণাচল প্রদেশ-এর কিছু স্থানেো বিক্ষিপ্তভাবে বসবাস করতে দেখা যায়।
ইতিহাস
আদিমকালে এইরা লোকেরা সোবণশিরি নদীর বালির থেকে সোনা বুটলা কাজ করার কারণেই এরা সোনোয়াল কাছাড়ি নাম পাওয়া বলে কয়েকজন মনে করেন । সোনোয়ালদের মধ্যে মুখ বাগরি আসা এক লোককথার মতে, উজনি আসামে থাকা কয়েকঘর সোনোয়াল কাছাড়ি আউনিআটীয় গোঁসাঁই কেশব দেবগোস্বামীকে অলৌকিক গুণসম্পন্ন লোক জ্ঞান করে বাঁশের চোঙায় একচোঙা সোনা দক্ষিণা দিয়ে তাঁর কাছে শরণ নেওয়ার জন্য এরা কাছাড়ি সোনোয়াল কাছাড়ি হয় বলে কয়েকজন মনে করে। বর্তমান এদের জনসংখ্যা প্রায় আড়াই লাখের (২,৫০,০০০) কাছাকাছি।
বংশমূল
সোনোয়াল কাছাড়িরা নিজেদের মহাবীর বলীরাজা, প্রহ্লাদ, ভগদত্ত, বাণরাজা, নরকাসুর এবং ভাস্কর বর্মন ইত্যাদির উত্তর পুরুষ বলে ভাবেন। বলীরাজা, বিষ্ণুপুরাণের মতে যাকে ভগবান বিষ্ণু পাতাল পুরীতে নির্বাসন দিয়েছিলেন, তাঁকেই সোনোয়াল কাছাড়িরা তাঁদের আদিরাজা বলে গন্য করেন। (সোনোয়াল কাছাড়িদের হাইদাং হুচরি গানে এই কথার উল্লেখ পাওয়া যায়)। চুতিয়াদের আগে শদিয়া অঞ্চলে যে কোনো এক সময় সোনোয়াল কাছাড়িদের রাজ্য ছিল সেই কথা তাম্রেশ্বরী মন্দির, কেঁচাইখাতী থান এবং নদ-নদীগুলির নামগুলি প্রমাণ করে। ডঃ লীলা গগৈর মতে ১১ এবং ১২ শতাব্দীর মধ্যে মানিক নামের সোনোয়াল কাছাড়িদের একজন রাজা শদিয়া রাজ্যে রাজত্ব করেছিলেন। প্রখ্যাত ইতিহাসবিদ বেণুধর শর্মার মতে শদিয়ার কৌণ্ডিল্য বা কুণ্ডিলকে সোনোয়াল কাছাড়িরা ‘হালালী’ করেছিল।
যদিও সমস্ত কাছাড়িদের মূল একটাই তবু কাছাড়ির কয়েকটি গোষ্ঠী হচ্ছে -
সোনোয়াল কাছাড়িরা হাম্মুচা গোষ্ঠীর উত্তর পুরুষ।
সোনোয়াল কাছাড়িদের মধ্যে প্রচলিত লোককথায় এমনধরনের বিবরণ পাওয়া যায়ঃ
সোনোয়াল কাছাড়িদের আরাধ্য দেবতা খ্রীং রাজার আশীর্বাদে মানিকের স্ত্রীর গর্ভে একটি মেকুরীর জন্ম হয়। মেকুরীটি সরিয়হর দুলিতে রাখায় আচর্য্যকর ভাবেন এটি সোনালী রঙের হয়ে পড়ে। খ্রীং রাজার থেকে এমন স্বর্গীয় উপহার লাভ করে মানিক হালালীর রাজা হতে সক্ষম হয়। কালক্রমে রাজা মানিকের নাতি মুকুতা হালালী রাজ্যের রাজা হয়। এটি নিশ্চিত যে উত্তর এবং উত্তরপূর্ব দিকের থেকে অতি কমেও দুটি জনপ্রবাহ ব্রহ্মপুত্র উপত্যকাত প্রবেশ করেছিল। একটি জনপ্রবাহ তিস্তা, ধরলা এবং সোনকোষ নদীর উপত্যকা দিয়ে বেঙ্গল এবং আসামে প্রবেশ করেছিল এবং অন্যটি উজনী আসামের সোবণশিরি, দিবাং ও দিহং নদীর উপত্যকা দিয়ে আসামে উপত্যকায় প্রবেশ করেছিল এবং সোনোয়ালরা সম্ভবতঃ দ্বিতীয় জনপ্রবাহে আসামে প্রবেশ করেন।
বংশ বৃক্ষ
সোনোয়াল কাছাড়িদের হাইদাং হুচরীর মতে সোনোয়ালদের প্রধানভাবে সাত খেলীয়া চৌদ্দ বংশ এবং ছাপ্পান্নটা সঁচ বা পরিবার হতে হয়।
মিরি, ডফলা, বড়ো, রাভা, ডিমাচা, নগা, শ্যাম, কোচ এবং আহোম ইত্যাদি মূলের থেকে সোনোয়াল কাছাড়িতে অন্তর্ভুক্তি হওয়া আরো নয়টা বংশ পাওয়া যায়। সেগুলি হল-
উপর উল্লেখ করা বংশগুলি সর্বমোট ১০৮ টা সঁচ বা পরিবারে বিভক্ত হয়েছে। পরিবারগুলির নাম নিচে উল্লেখ করা হল।
বংশ এবং সঁচগুলির মধ্যে রক্তের সম্বন্ধ থাকা সোনোয়ালদের মধ্যে একই সঁচ এবং বংশের মধ্যে বিবাহ নিষিদ্ধ। একবিবাহ প্রথা সোনোয়াল সমাজে প্রচলিত নিয়ম যদিও একাধিক বিবাহ নিষিদ্ধ হয় না। দুই পক্ষের সম্মতি মর্মে বিপত্নীক বা বিধবারা পুনর্বিবাহ করায় বাধা নেই। সোনোয়াল কাছাড়িরা তাঁদের নামের পর সঁচের নাম প্রতিসর্গ হিসাবে ব্যবহার করার ছাড়াও শইকীয়া, বরশইকীয়া, হাজারিকা, বড়া, বরুয়া, ডেকাবরুয়া, দাস ইত্যাদি উপাধিও ব্যবহার করেন। সোনোয়াল কাছাড়িদের বর্তমান নিজ ভাষা না থাকলেও তাঁদের মধ্যে কথিত উপভাষা প্রচলিত দেখা যায়। সোনোয়াল কাছাড়িরা প্রধানভাবে অসমীয়া ভাষা ব্যবহার করলেও তাঁরা ব্যবহার করা উপভাষার বহু শব্দ অভিধানে পাওয়া যায় না।
অলিম্পিকে বারমুডা
বারমুডা প্রথম অলিম্পিক গেমসে অংশগ্রহণ করে ১৯৩৬ সালে এবং তারপর থেকে সকল গ্রীষ্মকালীন অলিম্পিক গেমসে প্রতিনিধিত্ব করে আসছে একমাত্র ১৯৮০ গ্রীষ্মকালীন অলিম্পিক ছাড়া, যাতে তারা যুক্তরাষ্ট্রের নেতৃত্বে বয়কট করেছিল। এছাড়া বারমুডা ১৯৯২ শীতকালীন অলিম্পিক থেকে শীতকালীন অলিম্পিকের সবকয়টি গেমসে অংশগ্রহণ করেছে।
আজ পর্যন্ত ক্লারেন্স হিল একমাত্র বারমুডীয় ক্রীড়াবিদ, যিনি মুষ্টিযুদ্ধে একটি ব্রোঞ্জ পদক জিতেছেন। এটি ছিল অলিম্পিকের কম জনবহুল (যার জনসংখ্যা ১৯৭৬ সালে ৫৩,৫০০ জন ছিল) দেশসমূহের মধ্যে পদক জয়ের একটি রেকর্ড।
বারমুডার জাতীয় অলিম্পিক কমিটি ১৯৩৫ সালে গঠিত হয় এবং ১৯৩৬ সালে আন্তর্জাতিক অলিম্পিক কমিটি আইওসির স্বীকৃতি পায়।
হান্সডিকার বিক্রিয়া
জৈব রসায়ন-এ হান্সডিকার বিক্রিয়া একটি নামাঙ্কিত বিক্রিয়া যাতে কার্বক্সিলিক অ্যাসিডের সিলভার লবণকে হ্যালোজেন সহযোগে বিক্রিয়া করিয়ে হ্যালোকার্বন প্রস্তুত করা হয়। এটিকে বোরোডিন-হান্সডিকার বিক্রিয়া বা বোরোডিন বিক্রিয়া ও বলা হয়।
বিক্রিয়া পদ্ধতি
নিম্নে চিত্রায়িত করা হল:
উৎপাদন ক্রম: ১° > ২° > ৩°
সীমাবদ্ধতা
অ্যালকিল আয়োডাইড এই পদ্ধতির সাহায্যে তৈরী করা হয় না। কারণ, এই পদ্ধতিতে সিলভার লবণ ও আয়োডিন মিশ্রিত হয়ে এস্টার তৈরী করে। ফলে কাঙ্ক্ষিত অ্যালকিল আয়োডাইড পাওয়া যায় না। এই সমস্যাটি বির্নবাউম-সিমোনিনি বিক্রিয়া নামে পরিচিত।
লাবা উৎসব
লাবা উৎসব ( 臘八節 ) হচ্ছে একটি ঐতিহ্যবাহী চীনা ছুটির দিন যা লা মাসের (বা লা'ইউয়ে 臘月), চীনা বর্ষপঞ্জির দ্বাদশ মাসের অষ্টম দিনে উদযাপিত হয়। এই দিনটিতে লাবা কনজি খাওয়ার প্রচলন রয়েছে। দক্ষিণ ও উত্তর রাজবংশের আগ পর্যন্ত লাবা উৎসবটি কোন নির্দিষ্ট দিনে উদযাপিত হ্ত না, যদ্দিন না এটি বৌদ্ধধর্ম দ্বারা প্রভাবিত হয় এবং দ্বাদশ মাসের অষ্টম দিনে একটি নির্দিষ্ট সময় পায়, যেটি বুদ্ধের বিকাশিত হবার দিনও ছিল। তাই লাবা উৎসবের অনেক রীতিনীতি বৌদ্ধধর্মের সাথে সম্পর্কিত। এটির সরাসরি জাপানি রোহাতসু এবং দক্ষিণ এশীয় বোধি দিবসের সাথে সম্পৃক্ত।
ইতিহাস
কিন রাজবংশের আগে, লাবা উৎসব ছিল নতুন ফসল তোলার উদযাপন দিবস।
প্রথা
ঐতিহ্যগতভাবে, লাবা কনজি খাওয়া এই উৎসবের একটি গুরুত্বপূর্ণ উপাদান ছিল। উত্তর-পূর্ব চীন, উত্তর-পশ্চিম চীন এবং জিয়াংনানে এই রীতি পালিত হয়ে আসলেও দক্ষিণ চীনে এটি বিরল হয়ে উঠেছে।
লাবা রসুন
থাম্ব|লাবা রসুন একটি অন্যতম লাবা খাবার হচ্ছে লাবা রসুন, যা উত্তর চীনে বিশেষভাবে সমাধৃত।
বহিঃসংযোগ
https://web.archive.org/web/20100108101652/http://cn.netor.com/know/tcustom/tcust13.htm (চীনা) https://web.archive.org/web/20081214201201/http: //www.arakakikamada.com/fuushuu1.html (জাপানি)
বিশ্ব মেধাসম্পদ সংস্থা
থাম্ব|250px|জাতিসংঘের সদরদপ্তর ([[নিউ ইয়র্ক শহর|নিউ ইয়র্ক শহরের) পর জাতিসংঘের জেনেভার (সুইজারল্যান্ডের) কার্যালয় জাতিসংঘের দ্বিতীয় বৃহত্তম কেন্দ্র।]]
বিশ্ব মেধাসম্পদ সংস্থা (WIPO; Organisation mondiale de la propriété intellectuelle (OMPI)) জাতিসংঘের ১৫টি বিশেষায়িত সংস্থার মধ্যে একটি।  ওয়ার্ল্ড ইন্টেলেকচুয়াল প্রপার্টি অর্গানাইজেশন প্রতিষ্ঠার ১৯৬৭ সালের কনভেনশন অনুসারে, বিশ্বের বিভিন্ন দেশে এবং আন্তর্জাতিক সংস্থার সহযোগিতায় মেধা সম্পদ (আইপি) প্রচার ও সুরক্ষার জন্য ডব্লিউআইপিও তৈরি করা হয়েছে । ১৯৭০ সালের ২৬ এপ্রিল যখন এটি চালু হয় তখন সম্মেলনটি কার্যকর হয়।  বর্তমান মহাপরিচালক হলেন সিঙ্গাপুরের ইন্টেলেকচুয়াল প্রপার্টি অফিসের প্রাক্তন প্রধান সিঙ্গাপুরিয়ান ড্যারেন ট্যাং, যিনি ১ অক্টোবর ২০২০ থেকে দায়িত্ব পালন করছেন।
ক্ষেত্রফল অনুযায়ী হ্রদসমূহের তালিকা
হ্রদ (ইংরেজি ভাষায়: Lake) হল ভূ-বেষ্টিত লবণাক্ত বা মিষ্টি স্থির পানির বড় আকারের জলাশয়। হ্রদ উপসাগর বা ছোট সাগর এর মত কোন মহাসমুদ্রের সাথে সংযুক্ত নয়, তাই এতে জোয়ার ভাটা হয় না। বিভিন্ন ভূ-তাত্ত্বিক কারণে মাটি নিচু হয়ে হ্রদের সৃষ্টি হতে পারে। স্তরীভূত শিলায় ভাঁজের সৃষ্টি হয়ে, অনেক বড় আকারের শিলাস্তর ফাটলের আকারে স্থানচ্যুত হলে, কিংবা ভূমিধ্বসের ফলে পাহাড়ী নদীর গতিপথে প্রতিবন্ধকতার সৃষ্টি হয়ে হ্রদের সৃষ্টি হতে পারে। এছাড়া হিমবাহের মাধ্যমেও অনেক হ্রদ তৈরি হয়। হিমবাহগুলি এদের গতিপথে ভূ-পৃষ্ঠে গভীর খাঁজের সৃষ্টি করে এবং পরবর্তীতে কোন কারণে হিমবাহগুলি সরে গেলে এসব স্থানে হ্রদের সৃষ্টি হয়। উত্তর আমেরিকার অনেক হ্রদ এভাবেই তৈরি হয়েছে। এখানে আয়তন অনুযায়ী পৃথিবীর সর্ববৃহৎ হ্রদসমূহের একটি তালিকা উল্লেখ করা হচ্ছে:
ইয়ান ম্যাকনাব (রেফারি)
ইয়ান ম্যাকনাব (জন্ম: ৬ মে ১৯৮৫) হচ্ছেন একজন উত্তর আয়ারল্যান্ডের পেশাদার ফুটবল রেফারি। ২০১৭ সাল থেকে তিনি ফিফার হয়ে সকল আন্তর্জাতিক ম্যাচে রেফারির দায়িত্ব পালন করছেন।
আম্পায়ার ও রেফারিদের আন্তর্জাতিক তালিকা
আম্পায়ার ও রেফারিদের আন্তর্জাতিক তালিকা আন্তর্জাতিক ক্রিকেট কাউন্সিল কর্তৃপক্ষ কর্তৃক নিয়ন্ত্রিত ও পরিচালিত হয়ে থাকে। ১৯৯২/৯৩ মৌসুমে পরীক্ষামূলকভাবে পরিচালনার পর ১৯৯৪ সালে এ তালিকাটি তৈরী করা হয়। এ ব্যবস্থায় প্রতিটি টেস্ট খেলায় একজন নিরপেক্ষ আম্পায়ারকে খেলা পরিচালনার জন্য দায়িত্বভার প্রদান করা হয়। আনুষ্ঠানিকভাবে বিশ্বব্যাপী টেস্ট ক্রিকেটখেলুড়ে দেশগুলোর ক্রিকেট বোর্ড থেকে আনুষ্ঠানিকভাবে খেলা পরিচালনাকারী কর্মকর্তাদেরকে এতে অন্তর্ভুক্ত করার কথা বলা হয়েছে। কিন্তু ২০০২ সালে আইসিসি’র সেরা আম্পায়ার তালিকা প্রণয়ন করায় টেস্টে এর ভূমিকাকে অনেকাংশেই খর্ব করা হয়েছে।
আন্তর্জাতিক তালিকায় মনোনীত আম্পায়ারগণ নিজ দেশে অনুষ্ঠিত একদিনের আন্তর্জাতিক খেলা পরিচালনা করেন। কখনোবা আইসিসি’র সেরা আম্পায়ারদেরকে টেস্ট খেলা পরিচালনায় সহযোগিতার জন্যও তাদেরকে সম্পৃক্ত করা হয়। ব্যস্ত ক্রিকেট বর্ষপঞ্জীতে বিদেশে অনুষ্ঠিত একদিনের আন্তর্জাতিকেও তাদেরকে খেলা পরিচালনার জন্য আমন্ত্রণ জানানো হয়। আইসিসি’র পূর্ণ সদস্যভূক্ত দেশগুলো দুইজনকে মাঠে এবং একজনকে থার্ড আম্পায়ার হিসেবে এ তালিকায় কর্মকর্তা হিসেবে মনোনীত করতে পারেন।
বর্তমান তালিকা
৫ নভেম্বর, ২০১১ তারিখ পর্যন্ত আইসিসি’র আন্তর্জাতিক তালিকায় নিম্নবর্ণিত ব্যক্তিবর্গকে অন্তর্ভুক্ত করা হয়েছে: